Komisijos reglamentas (EB) Nr. 1669/2001
2001 m. rugpjūčio 20 d.
iš dalies keičiantis Tarybos reglamento (EB) Nr. 1917/2000, nustatančio tam tikras Tarybos reglamento (EB) Nr. 1172/95 dėl užsienio prekybos statistinių duomenų įgyvendinimo nuostatas, 3 straipsnį
(taikomas EEE)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1995 m. gegužės 22 d. Tarybos reglamentą (EB) Nr. 1172/95 dėl statistinių duomenų apie Bendrijos ir jos valstybių narių prekybą valstybėmis, kurios nėra narės [1], su paskutiniais pakeitimais, padarytais Reglamentu (EB) Nr. 374/98 [2], ypač į jo 21 straipsnį,
kadangi:
(1) Kiekvienam sandoriui ribos nustatymas, renkant užsienio prekybos statistinius duomenis gali leisti apčiuopiamai sumažinti šios informacijos rinkimo sąnaudas, neprarandant daug tikslumo,
(2) Būtina užtikrinti plačią užsienio prekybos statistinių duomenų aprėptį, visų pirma atsižvelgiant į jų panaudojimą makroekonominiu lygmeniu - nacionalinėms sąskaitoms ir mokėjimų balansams sudaryti. Todėl statistinės ribos taikymas turi būti kompensuojamas įvertinant žemiau šios ribos esančius duomenis.
(3) Statistinės ribos dydis turi būti apskaičiuotas taip, kad būtų visiškai pasiektas tikslas mažinti informacijos rinkimo sąnaudas, kartu atsižvelgiant į kainos tendencijas ir į statistinių duomenų, skelbiamų pagal Kombinuotąją nomenklatūrą, tinkamumą bei tikslumą.
(4) Kitos procedūros irgi gali leisti supaprastinti ir apriboti duomenų rinkimo naštą nepaveikiant kokybės, pavyzdžiui, naudojant elektronines deklaracijas. Todėl statistinės ribos taikymas turi būti neprivalomas.
(5) Šiame reglamente numatytos priemonės atitinka Užsienio prekybos statistikos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EB) Nr. 1917/2000 [3] 3 straipsnis keičiamas taip:
"3 straipsnis
1. Pagrindinio reglamento 12 straipsnyje kiekvienam prekių tipui nurodyta statistinė riba nustatoma taip, kad užsienio į užsienio prekybos statistinius duomenis būtų įtraukiami duomenys apie importą ar eksportą, kurio vertė viršija 1000 eurų arba neto masė yra didesnė nei 1000 kg.
2. 1 straipsnio dalyje nurodytos ribos taikymas valstybėse narėse yra neprivalomas.
3. Valstybės narės, taikančios statistinę ribą, periodiškai perduodami duomenys koreguojami taip, kad žemiau šios ribos esanti prekybos vertė būtų įtraukta į užsienio prekybos statistinius duomenis, bent jau į suminius produktų dydžius.
Nesant suderintų nuostatų, Komisijos priimtų pagrindinio reglamento 21 straipsnyje išdėstyta tvarka, kiekviena valstybė narė taiko tokį korekcijos metodą, kokį laiko tinkamiausiu.
4. Valstybės narės, taikančios statistinę ribą, informuoja Komisiją apie šios ribos dydį ir taikomą korekcijos metodą."
2 straipsnis
Ši reglamentas įsigalioja dvidešimtą dieną nuo jo paskelbimo Europos Bendrijų oficialiajame leidinyje.
Jis taikomas nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugpjūčio 20 d.